**P r o j e k t a s**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL 2016 METŲ LAZDIJŲ RAJONO SAVIVALDYBĖS ASMENS SVEIKATOS**

**PRIEŽIŪROS VIEŠŲJŲ ĮSTAIGŲ SIEKTINŲ VEIKLOS UŽDUOČIŲ NUSTATYMO**

2016 m. birželio 23 d. Nr. 34-578

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos priežiūros įstaigų įstatymo 28 straipsnio 2 punktu, Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašu, patvirtintu Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, ir atsižvelgdama į VšĮ ,,Lazdijų savivaldybės pirminės sveikatos priežiūros centras“ 2015-05-17 raštą Nr. SD-151 ,,Dėl įstaigos veiklos užduočių projekto pateikimo“ bei VšĮ ,,Lazdijų ligoninė“ 2016-05-17 raštą Nr. S-154 ,,Dėl VšĮ ,,Lazdijų ligoninė“ siektinų veiklos užduočių projekto 2016 metams“, Lazdijų rajono savivaldybės taryba n u s p r e n d ž i a:

 1. Nustatyti asmens sveikatos priežiūros viešųjų įstaigų siektinas veiklos užduotis:

 1.1. 2016 metų VšĮ ,,Lazdijų savivaldybės pirminės sveikatos priežiūros centras“ siektinas veiklos užduotis pagal 1 priedą;

 1.2. 2016 metų VšĮ ,,Lazdijų ligoninė“ siektinas veiklos užduotis pagal 2 priedą.

 2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Artūras Margelis

Parengė

Lina Džiaukštienė

2015-05-20

Lazdijų rajono savivaldybės tarybos

 2016 m. gegužės ........ d. sprendimo Nr.

 1 priedas

**2016 METŲ VŠĮ ,,LAZDIJŲ SAVIVALDYBĖS** **PIRMINĖS SVEIKATOS PRIEŽIŪROS CENTRAS“ SIEKTINOS**

**VEIKLOS UŽDUOTYS**

**Kiekybinės įstaigos veiklos užduotys:**

1. Teigiamas finansinis įstaigos veiklos rezultatas – 14000 Eur;
2. Įstaigos sąnaudų darbo užmokesčiui dalis – 76 % pagrindinės veiklos pajamų;
3. Įstaigos sąnaudų valdymo išlaidoms dalis – 9 % pagrindinės veiklos pajamų;
4. Papildomų finansavimo šaltinių pritraukimas – 20 000 Eur.

**Kokybinės įstaigos veiklos užduotys:**

1. Pacientų pasitenkinimo įstaigos teikiamomis paslaugomis lygis bei pacientų skundų tendencijos – 0 skundų per metus;

2. Kokybės vadybos sistemos tolesnis vystymas – kokybės vadybos procedūrų skaičius – 10;

3. Darbuotojų kaitos įstaigoje rodiklis – 3 %;

 4. Prioritetinių paslaugų teikimo dinamika:

 4.1. Slaugos paslaugos namuose – 100 %;

 5. Informacinių technologijų diegimo ir vystymo lygis – padidėjusi elektroniniu būdu pildomų dokumentų dalis – 10 %;

 6. Kovos su korupcija priemonių vykdymas – 10 priemonių;

 7. Dalyvavimas įgyvendinant Privalomojo sveikatos draudimo fondo biudžeto lėšomis finansuojamas atitinkamų ligų prevencijos priemonių, atrankinės patikros, ankstyvosios diagnostikos programas. Prevencinėse programose dalyvaujančių tos prevencinės programos tikslinei populiacijai priklausančių asmenų dalies rodiklis (proc.) būtų lygus arba didesnis už šalies vidurkį, buvusį prieš vertinamus metus – 50 %

**Užduočių vertinimas balais**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Rodikliai** | **Balai** | 1 | 2 | 3 | 4 | 5 | 6 | 7 | 8 | 9 | 10 |
| **Kiekybiniai rodikliai** |  |  |  |  |  |  |  |  |  |  |  |
| 1. Finansinis įstaigos veiklos rezultatas | Teigiamastūkst. Eur | 5 | 6 | 7 | 8 | 9 | 10 | 11 | 12 | 13 | 14 |
| 2. Įstaigos sąnaudų darbo užmokesčiui dalis | % | 85 | 84 | 83 | 82 | 81 | 80 | 79 | 78 | 77 | 76 |
| 3. Įstaigos sąnaudų valdymo išlaidoms dalis | % | 15 | 14,5 | 14 | 13,5 | 13 | 12 | 11,5 | 11 | 9,5 | 9 |
| 4. Papildomų finansavimo šaltinių pritraukimas | Tūkst. Eur | 11 | 12 | 13 | 14 | 15 | 16 | 17 | 18 | 19 | 20 |
| **Kokybiniai rodikliai** |  |  |  |  |  |  |  |  |  |  |  |
| 1. Pacientų pasitenkinimo teikiamomis paslaugomis lygis bei pacientų skundų tendencijos | Skundų sk. | 9 | 8 | 7 | 6 | 5 | 4 | 3 | 2 | 1 | 0 |
| 2. Kokybės vadybos sistemos tolimesnis vystymas | Kokybės vadybos procedūrų skaičius | 1 | 2 | 3 | 4 | 5 | 6 | 7 | 8 | 9 | 10 |
| 3. Darbuotojų kaitos įstaigoje rodiklis | % | 7,5 | 7 | 6,5 | 6 | 5,5 | 5 | 4,5 | 4 | 3,5 | 3 |
| 4. Prioritetinių paslaugų teikimo dinamika |  |  |  |  |  |  |  |  |  |  |  |
| 4.1. Slaugos paslaugos namuose | % | 10 | 20 | 30 | 40 | 50 | 60 | 70 | 80 | 90 | 100 |
| 5. Informacinių technologijų diegimo ir vystymo lygis | Padidėjusi elektroniniu būdu pildomų dokumentų dalis % | 1 | 2 | 3 | 4 | 5 | 6 | 7 | 8 | 9 | 10 |
| 6.Kovos su korupcija priemonių vykdymas | Priemonių skaičius | 1 | 2 | 3 | 4 | 5 | 6 | 7 | 8 | 9 | 10 |
| 7. Prevencinių programų, finansuojamų iš PSDF vykdymas | Prevencinėse programose dalyvaujančių tos prevencinės programos tikslinei populiacijai priklausančių asmenų dalies rodiklis (proc.) būtų didesnis už šalies vidurkį, buvusį prieš vertinamus metus | 5 | 10 | 15 | 20 | 25 | 30 | 35 | 40 | 45 | 50 |

\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

 2016 m. gegužės d.

 sprendimo Nr. 5TS-

 2 priedas

**2016 METŲ VŠĮ ,,LAZDIJŲ LIGONINĖ“ SIEKTINOS VEIKLOS UŽDUOTYS**

**Kiekybinės įstaigos veiklos užduotys:**

1. Finansinis įstaigos veiklos rezultatas – 50 000 Eur.
2. Įstaigos sąnaudų darbo užmokesčiui dalis – 60 % pagrindinės veiklos pajamų.
3. Įstaigos sąnaudų valdymo išlaidoms dalis – 2 % pagrindinės veiklos pajamų.
4. Papildomų finansavimo šaltinių pritraukimas – 100 000 Eur.

**Kokybinės įstaigos veiklos užduotys:**

 1. Pacientų pasitenkinimo įstaigos teikiamomis paslaugomis lygis bei pacientų skundų tendencijos – 0 skundų per metus.

2. Kokybės vadybos sistemos tolesnis vystymas – kokybės vadybos procedūrų skaičius – 15;

 3. Darbuotojų kaitos įstaigoje rodiklis – ne daugiau 1 %.

 4. Prioritetinių paslaugų teikimo dinamika:

 4.1. Dienos chirurgijos paslaugų skaičius – 350;

 4.2. Didžiosios operacijos – 450;

 4.3. Palaikomojo gydymo ir slaugos paslaugas gaunančių pacientų skaičius – 545;

 5. Informacinių technologijų diegimo ir vystymo lygis – padidėjusi elektroniniu būdu pildomų dokumentų dalis – 10 %;

 6. Kovos su korupcija priemonių vykdymas – 15 priemonių.

**Užduočių vertinimas balais**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Rodikliai** | Balai | 1 | 2 | 3 | 4 | 5 | 6 | 7 | 8 | 9 | 10 |
| **Kiekybiniai rodikliai** |  |  |  |  |  |  |  |  |  |  |  |
| 1. Finansinis įstaigos veiklos rezultatas | TeigiamasTūkst. Eur | 5 | 10 | 15 | 20 | 25 | 30 | 35 | 40 | 45 | 50 |
| 2. Įstaigos sąnaudų darbo užmokesčiui dalis | % | 69 | 68 | 67 | 66 | 65 | 64 | 63 | 62 | 61 | 60 |
| 3. Įstaigos sąnaudų valdymo išlaidoms dalis | % | 6,5 | 6 | 5,5 | 5 | 4,5 | 4 | 3,5 | 3 | 2,5 | 2 |
| 4. Papildomų finansavimo šaltinių pritraukimas | Tūkst. Eur | 10 | 20 | 30 | 40 | 50 | 60 | 70 | 80 | 90 | 100 |
| **Kokybiniai rodikliai** |  |  |  |  |  |  |  |  |  |  |  |
| 1. Pacientų pasitenkinimo lygis ir skundų tendencijos | Skundų sk. | 9 | 8 | 7 | 6 | 5 | 4 | 3 | 2 | 1 | 0 |
| 2. Kokybės vadybos sistemos tolimesnis vystymas | Kokybės vadybos procedūrų skaičius | 6 | 7 | 8 | 9 | 10 | 11 | 12 | 13 | 14 | 15 |
| 3. Darbuotojų kaitos įstaigoje rodiklis | % | 5,5 | 5 | 4,5 | 4 | 3,5 | 3 | 2,5 | 2 | 1,5 | 1 |
| 4. Prioritetinių paslaugų teikimo dinamika |  |  |  |  |  |  |  |  |  |  |  |
| 4.1. Dienos chirurgijos paslaugos | Paslaugų skaičius | 341 | 342 | 343 | 344 | 345 | 346 | 347 | 348 | 349 | 350 |
| 4.2. Didžiosios operacijos | Operacijų skaičius | 225 | 250 | 275 | 300 | 325 | 350 | 375 | 400 | 425 | 450 |
| 4.3. Palaikomojo gydymo ir slaugos paslaugos | Palaikomojo gydymo ir slaugos paslaugos gaunančių pacientų skaičius | 330 | 340 | 350 | 360 | 370 | 380 | 390 | 400 | 410 | 420 |
| 5. Informacinių technologijų diegimo ir vystymo lygis | Padidėjusi elektroniniu būdu pildomų dokumentų dalis % | 1 | 2 | 3 | 4 | 5 | 6 | 7 | 8 | 9 | 10 |
| 6. Kovos su korupcija priemonių vykdymas | Priemonių skaičius | 6 | 7 | 8 | 9 | 10 | 11 | 12 | 13 | 14 | 15 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO ,,DĖL 2016 METŲ LAZDIJŲ RAJONO SAVIVALDYBĖS ASMENS SVEIKATOS PRIEŽIŪROS VIEŠŲJŲ ĮSTAIGŲ SIEKTINŲ VEIKLOS UŽDUOČIŲ NUSTATYMO“ PROJEKTO**

**AIŠKINAMASIS RAŠTAS**

2016-05-18

 Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos apraše, patvirtintame Lietuvos Respublikos sveikatos apsaugos ministro 2011 m. gruodžio 1 d. įsakymu Nr. V-1019 „Dėl Lietuvos nacionalinės sveikatos sistemos viešųjų įstaigų veiklos finansinių rezultatų vertinimo kiekybinių ir kokybinių rodiklių ir vadovaujančių darbuotojų mėnesinės algos kintamosios dalies nustatymo tvarkos aprašo patvirtinimo“, nurodoma:

 ,,7. Viešųjų įstaigų steigėjai (dalininkai) nustato jų įsteigtų įstaigų siektinas veiklos užduotis, numatydami jose šio aprašo 11 ir 12 punktuose išvardintus kokybinius ir kiekybinius rodiklius“.

 „9. Viešųjų įstaigų vadovai įstaigos steigėjams (dalininkams) teikia einamųjų metų įstaigos veiklos užduočių projektą ne vėliau kaip iki einamųjų metų balandžio 1 dienos. Šį projektą ne vėliau kaip iki einamųjų metų gegužės 1 dienos tvirtina įstaigos steigėjai (dalininkai).“ Įstaigos steigėjai gali sumažinti vertinimo rodiklių skaičių ne daugiau kaip trimis.

 **Projekto tikslas** – nustatyti ir patvirtinti 2016 metų VšĮ ,,Lazdijų ligoninė“ ir VšĮ ,,Lazdijų savivaldybės pirminės sveikatos priežiūros centras“ siektinas veiklos užduotis. Įstaigų veiklos užduočių projektus gydymo įstaigos pateikė 2016-05-17.

 **Teigiami rezultatai –** pagal patvirtintų siektinų veiklos užduočių vykdymo rezultatus viešųjų įstaigų vadovaujantiems darbuotojams bus nustatomas mėnesinės algos kintamosios dalies dydis. Vertinant užduočių vykdymą pagal lentelėse išvardintus kokybinius ir kiekybinius rodiklius, maksimalus balų skaičius kiekvienai užduočiai negali viršyti 10 balų.

 Sudarant vertinimo balų lentelę pagal pateiktas 2016 m. gydymo įstaigų veiklos užduotis, buvo atsižvelgta į 2015 m. siektinus gydymo įstaigų veiklos rezultatus. Veiklos užduočių vykdymo rezultatai už 2015 m. buvo pateikti gydymo įstaigų veiklos ataskaitose, kurios patvirtintos savivaldybės tarybos posėdyje.

 Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Projektą parengė Lazdijų rajono savivaldybės administracijos savivaldybės gydytoja

Lina Džiaukštienė.

Savivaldybės gydytoja Lina Džiaukštienė